Busschn van de nôordlikke Kordieleera

De  Busschn van de nôordlikke Kordieleera, zyn 'n ekostreeke uut d' ekozôone Nearctis vôgnst de Weirld Nateur-Stichtienge (WWF). D' ippervlakte van d' ekostreeke besloa 26 288 379 êktoarn   Ecoregion NA0613 : Northern Cordillera forests  (WWF). Ecoregion Na013 : Northern Cordillera forests  (Nationalgeografic). Ecoregion NA0613 : Northern Cordillera forests  (Global Species).. Ze maakn dêel uut van 't bioom de boreoale busschn of de tajga. Vo de grôote ekoloogiesche rykdom is d' ekostreeke e dêel van de Global 200-streeke de "tajga tusschn de Muskwa-Bergn en 't Grôot Sleevie-Mêer".

Beschryvienge
D' ekostreeke ligt in 't nôordlik dêel van de Kordieleera, d' anêenschoaklienge van bergkeetns aan de westkant van Nôord- en Zuud-Amerika. De busschn strekkn undr uut in 't nôordn van Britsch Koluumbja, 't zuudôostn van Joekon en 't uuterste zuudwestn van de Nôordwestlikke Gebiedn. De gemiddelde joarlikse temprateure bedroagt 10 °C binst da de gemiddelde wientre-temprateurn tusschn -13 °C  en -18,5 °C zyn. De joarliksche neerslag varjeert tusschn 350 mm en 600 mm, mo ku 1000 mm bereikn in ooge geleegn dêeln. De busschn van de nôordlikke Kordieleera besloan verschillnde fyzjoogroafiesche elementn, noamlik 't nôordn van 't Rotsgebergte, 't Bekkn van de Liard-Rieviere en de Kassiejoars-Bergkeetn. Somtyds istr permafrost ip de nôordlikke êlliengn van de bergn. 

Plantn-weirld
Buutn de rotspartyjn zyn d' alpiene zôonn in 't algemêen oovrêerst deur inêengekroempn gemêenschappn van Ericaceae, wilgn, berkn, grassn en korstmossn. De subalpiene busschn bestoan uut subalpienne denn, zwarte sparre (Picea mariana), witte sparre (Picea glauca) et struukn van loof-oet, by geleegneid ook Engelmann-sparre (Picea engelmannii). Ip lêegre liggiengn zyn de rypre en dichtre busschn saamngesteld uut zwarte en witte sparre, gewroengn pynboom (Pinus contorta), papierberke (Betula papyrifera) en Ameriekoansche roatlpopliere (Populus tremuloides).

Bedreigiengn en beschermienge
Dr wordt geschat da 85 % van d' ekostreeke nog oengerept is  Ecoregion NA0613 : Northern Cordillera forests (WWF)..

Zied ook noa

Eksterne koppliengn 
 Northern Cordillera forests (The Encyclopedia of Earth).
 Global ecoregion nr 81 : Muskwa-Slave Lake Boreal Forests (WWF).
 Northern Cordillera forests (Vanderbilt).

Verwyziengn

Categorie:Geografie van Canada
Categorie:Boreoale busschn
Categorie:Ecologie